5 trokke met petrolbomme bestook | Maroela Media
5 trokke met petrolbomme bestook
Die bestuurder van 'n vragmotor is beseer toe dié vragmotor en vier ander Donderdag laataand op die R59 naby Vereeniging in Gauteng met petrolbomme bestook is.
Kol. Brenda Muridili, woordvoerder van die polisie, sê die bestuurders van vyf vragmotors het omstreeks 23:00 rem getrap op die R59-noord naby die Kliprivier-afrit toe hulle drie groot boomtakke in die pad opgemerk het.
'n Groep verdagtes het op die vragmotorbestuurders toegeslaan en die voertuie met petrolbomme bestook. Een van die bestuurders is gedurende die voorval beseer hoewel die aard van sy of haar beserings nie in dié stadium duidelik is nie.
Muridili sê die polisie ondersoek 'n saak van kwaadwillige skade aan noodsaaklike infrastruktuur.
Afsonderingsregulasies: Luukse busbedryf lamgelê
Kan iemand my in lug wat probeer bereik met die brand van trokke. Wie is vies vir wie en hoekom? Ek probeer die storie verstaan. Niks word meer trein vervoer nie want die ANC het dit al opgebogger, soe die enigste manier van verwoer is nou met pad en groot trokke. Ek kry die storie nie mooi by die poot by nie?
Niemand sàl in hegtenis geneem word nie, dit is teen hoedman se beginsels… Hierdie persone wat dit doen is terroriste